R1,5 m se oortyd vir vier werknemersDie KwaZulu-Natalse departement van ekonomiese ontwikkeling en toerisme het R1,8 miljoen in oortyd aan werknemers betaal in een finansiële jaar, berig die Daily News. Volgens die berig het die inligting aan die lig gekom nadat die DA in ŉ parlementêre vraag ŉ gedetailleerde uiteensetting versoek het oor oortydbetalings wat in die 2011/12 finansiële jaar gemaak is. Meer as 80% van die totale oortydbedrag is op vier werknemers spandeer, met een beampte wat R458 000 se oortyd gekry het. Die vier beamptes het saam R1,5 miljoen se oortyd gekry. Een van die werknemers het glo 664,64 ure in oortyd gewerk in slegs twee maande en R92 245 verdien. Dit kom neer op 11 ure oortyd per dag vir sewe dae ŉ week oor twee maande of amper 17 ure elke dag vir vyf werksdae oor twee maande. Gegewe ŉ agt ure werksdag en 17 ure se oortyd sal ŉ 25 ure dag nodig wees. Die DA het gevra hoe dit moontlik kan wees dat een werknemer soveel as 664 ure se oortyd kan werk in slegs twee maande. Die party het versoek dat daar ŉ ondersoek moet plaasvind. Bron: Daily Mail Lees meer hier.